Act adițional nr. 1 la
”Protocol de implementare a proiectului
"Reabilitare/Modernizare infrastructură feroviară Resița Nord – Timișoara Nord cu extensie Voiteni – 
Stamora Moravița – Frontieră” în conformitate cu prevederile art. 112 din Ordonanța de urgență a Guvernului nr. 12/1998”, înregistrat cu nr. 1/232/09.01.2024 la Compania Națională de Căi Ferate ”C.F.R.” –S.A., nr. 4992/22.01.2024 la Municipiul Reșița, nr. 1643/23.01.2024 la Județul Caraș – Severin, nr. 3839/29.01.2024 la Municipiul Timișoara, nr. 2406/29.01.2024 la Județul Timiș 

Având în vedere modificările legislative aduse prin intrarea în vigoare a HG nr. 1474 din 21 noiembrie 2024 pentru modificarea Normelor metodologice de aplicare a prevederilor art. 112 din Ordonanţa de urgenţă a Guvernului nr. 12/1998 privind transportul pe căile ferate române şi reorganizarea Societăţii Naţionale a Căilor Ferate Române, aprobate prin Hotărârea Guvernului nr. 187/2023,

Ținând cont de includerea proiectului ”Reșița – Voiteni (65 km) – legătura la coridor TEN-T Core” în  prevederile Programului Național de Redresare și Reziliență – PNRR – Pilonul I: Tranziție Verde – Componenta C4: Transport Sustenabil. Reforma R1 – Transport sustenabil, decarbonizare și siguranță rutieră. Investiția I1 – Modernizarea și reînnoirea infrastructurii feroviare,

Având în vedere faptul că lucrările de tip reînnoire prevăzute în PNRR vizează eliminarea restricțiilor de viteză, prin înlocuirea cadrului de piatră spartă, traverse și prinderi, șină și a aparatelor de cale în scopul aducerii liniei la viteza constructivă, iar realizarea acestora se află în responsabilitatea exclusivă a Companiei Naționale de Căi Ferate – ”CFR”-SA, administratorul infrastructurii feroviare din România, în conformitate cu prevederile art. 14 din OUG nr. 12/1998, precum și al art.7 alin (1) din Legea nr. 202/2016 privind integrarea sistemului feroviar din România în spaţiul feroviar unic european.

Luând în considerare adresa MTI-DGPET cu nr. 40511/18.12.2024, prevederile legale în vigoare, precum și constrângerile de timp impuse prin termenele stabilite în PNRR,

Părțile au convenit următoarele:

1. Art. 2 se modifică și va avea următorul cuprins:

”DURATA
ART.2
Protocolul intră în vigoare la data semnării lui de către reprezentanții părților implicate și este valabil până la data îndeplinirii tuturor obiectivelor asumate sau până la data încetării lui prin acordul exprimat în scris al părților semnatare, dar nu mai devreme de finalizarea procedurilor privind predarea documentelor prevăzute la art. 14 și nu mai  târziu de 30.04.2025.” 

2. După art. 12 se introduc trei noi articole, art. 13 – art. 15, cu următorul cuprins:

” Art. 13 
(1) Începând cu data de 15.04.2025 își încetează valabilitatea următoarele prevederi:
· lit. e) a punctului A al art. 1;
· lit. h) a punctului A al art. 1;
· punctul C al art 1;
· punctul D al art. 1;
· punctul E al art. 1;
· art. 3;
· art. 8;
· art. 10
· art. 12.
(2) Implementarea proiectului se va realiza de către CFR SA în conformitate cu procedurile legale în vigoare privind achizițiile publice, în limita fondurilor alocate în acest scop.

Art. 14
Documentația întocmită conform art. 1 pct A, până la data precizată la art. 13, va fi asumată prin semnătură de către reprezentanți ai asocierii prevăzute la art. 1 pct A și predată cu titlu gratuit către CFR SA până cel târziu la data încetării Protocolului prevăzută la art.2.

Art. 15
Documentația asumată de către asocierea prevăzută la art. 1 pct A va fi predată către CFR SA cu titlu gratuit, fizic, însoțită de proces verbal de predare – primire și în format electronic, sub formă de materiale editate în programele Adobe și Word/Excel, în funcție de natura documentelor predate.”

Prezentul act adițional intră în vigoare la data de 15.04.2025, data semnării și este încheiat în limba română, în 5 (cinci) exemplare originale, câte un exemplar pentru fiecare parte semnatară.

